දැන් මනමාලයා එනකල් ඔහොමම ඉන්න ඕනෙ.මේ සාරි වේල්පටින් මූණ වහගෙන ඉන්න ඕනෙ..එයා මේ වේල් එක ඇරියට පස්සෙ කිරි වීදුරුව දෙන්න ඕනෙ..තේරුණාද?

රාණි කරුණාවෙන් පැහැදිලි කරද්දී මන්සදී  හිස වැනුවාය.

බයවෙන්න එපා..ඔසරව ඔයා හොදට දන්න හදුනනවනෙ.. මට මතක් වෙනවා මන් ගත කරපු මේ වගේ මංගල රාත්‍රිය. දන්නවද ? මන් රජතුමාව කසාදෙට කලින් දැකලා තිබුණෙ දෙපාරයි.කතා කරලාවත් තිබුණෙ නෑ.. ඒත් අපි දෙන්නා එදා රෑ කතාබහ කරලා දැනි අදුනගෙන සෑහෙන කාලයක් එකට ජීවත් වුණා.. ජීවිතේ හැටි එහෙම තමයි..

රාණි පිටවී ගියේ තවත් අනුශාසනා රැසක් ලබාදෙමිනි.  මන්සදී තදින්  දෑස පියාගත්තීය. මේ නම් තමා අමුතු සිහිනයක අතරමං වී ඇතුවා සේය. එහෙත් මෙය සිහිනෙකුදු නොසිතූ නොපැතූ දෙයක් වේ..අසල වූ බිත්තියේ ගසා තිබූ විසල් පෞරාණික බිත්ති ඔරලෝසුවේ කටු කැරකැවෙන හඩ ඇයට ඇසුණේ සිය හදවතද ඒ තරම් හඩින් ගැහෙන්නා සේය.

 කාමරයේ වූ පෞරාණික විදුලි ලාම්පු වලින් ගෙනදුන්නේ ශෘංගාරයට බර මළානික ලා කහ පැහැ නියෝන් ආලෝකයකි. කාමරයේ ද්වාරය විවර වන හඩ ඇසෙද්දී ඇගේ දෑස එක්වරම විවර විය. පෙර උන් දගකාර ,කටකාර, ඕනෑම අභියෝගයකට නොසැලී මුහුණ දෙන ඒ මාධ්‍යවේදිනිය තවදුරටත් මන්සදී තුල ජීවත් නොවුණු සෙයකි.ද්වාරය වැසුණේ අගුලුද ඔසරගේ සුරතින් වැටෙමින්ය.ඔසර කාමරය පුරා දෑස යැව්වේය. මළානික නියෝන් එළි ඔසරගේ හද ගැස්ම ද තීව්ර කරන සෙයකි. 
කාමරය මැද රක්ත වර්ණයේ පුෂ්ප වලින් අලංකෘත විසල් ශ්වේත යහන මත නිසොල්මන්ව සිටිනා සුරූපිණිය තමාට ආරාධනා කරන්නේ නැති වුවද ඔසරගේ පිරිමි සිත අද මහත් සේ නොසන්සුන්ව ඇත. 

ඔහු සෙමින් ඈ අසලට පියවර තැබුවේය.ඔසර යහනේ අසුන්ගද්දී මන්සදී වෙව්ලා ගිය අයුරු ඔහුටද දැනුනි. එහෙත් ඔසර එය නොතකමින්  සදක් වන් ඈ සොදුරු වත දකිනු රිසියෙන් ඇගේ මුහුණ වසා තිබූ සාරි පොට ඉවත් කලේය.මේ තම පරම සතුරු ළද බැව් ඔහුට අමතකම වී තිබුණි. ඇගේ සොදුරු රූ සපුව... රන්වන් පැහැයෙන් දිදුලන සම..රක්ත වර්ණය ආලේපිත ඈ දෙතොල්..ඔහුගේ දෑස ක්ෂණිකව ග්‍රහණය කර ගනිමින් පැවතිණි.

මන්සදී සිය තිගැස්සුණු දෑස ඔහු වෙත පෑවාය.රාණිගේ වදන් සිහිව ඇගේ දෑස අසල ටීපෝව මත වූ කිරි වීදුරුව වෙත ඇදුණද එය ගෙන ඔහුට පෑමට තරම් සිතක් ඇයට පහල වූයේ නැත.එහෙත් ඔසර අනාරාධනයෙන්ම කිරි වීදුරුව ගෙන පානය කරද්දී මන්සදී කිසිවක් පැවසුවේද නැත.බාගයක් ඉතිරි කළ කිරි වීදුරුව මන්සදීගේ දෙතොල් අබියස ඔහු තබද්දී මන්සදීද ඔහුගේ දෑස දෙස බලාගෙනම එය මදින් මද පානය කරන්නට වූවාය.හිස්වූ වීදුරුව පසෙකින් තැබූ ඔසර මෙහෙන්දි වලින් අලංකාර වී තිබූ ඈ සුරත යාන්තමින් ස්පර්ශ කළේය. මන්සදී කඩවසම් ඔහු දෙස බැලුවේ සැලුණු දෑසිනි

අහ්..ඔ..සර..ර..

ෂ්ෂ්...

මන්සදීට කිසිවක් පැවසීමට ඉඩ නොදුන් ඔසර ඈ දෙතොල් මත සිය දබර ඇගිල්ල තැබුවේය. මන්සදී නිහඩ වූවාය. ඔහු සෙමින් ඇගේ සවන් වල රැදි විසල් තෝඩු යුගල ගලවා යහනේ කොනක තැබුවේය. ඈ හිසෙහි රැදි  අභරණ සේම කොණ්ඩ කටුද ඔහු සංයමයෙන් ඉවත් කරන්නට වූයේ මන්සදී විමතියෙන් ඔහු දෙස බලා සිටියදීය. ඇගේ ගෙලෙහි ඔහු පැළැන්දූ මංගල සූත්‍රය හැරුණු කොට අනෙක් පළදනා සේම අත් වල රැදි වළලු කුට්ටම්ද ඔහු සෙමින් ගලවා ඉවත් කර යහන මත පසෙකින් තැබුවේ ක්‍රමානුකූලවය.මන්සදී දැහැනකට සමවැදුණාක් මෙන් ඔහුගේ කඩවසම් වත වෙතටම නෙත් දල්වා බලා උන්නේ ඇයට අවට ලෝකය අමතක වී යද්දීය. 

ඔසරගේ දෑසේ වූ කාන්තිමත් බැල්ම මන්සදීට තවදුරටත් දරා ගත හැකිවූයේ නැත. ඇය ඔහුට පිටුපා ඉවතට හැරුණේ මහත් ආයාසයකිනි. වදන් ගොලුවී තිබුණි. දෙනෙත් අඩවන්ව තිබුණි. අමුතුම ආකාරයේ මායාකාරී හෝරාවක් එළඹෙමින් පවතින බැව් දෙදෙනාටම වැටහුණේ නැතුවා සේය.  තමාට පිටුපා හැරුණු යුවතියගේ සාරි හැට්ටයෙන් නොවැසී දිදුලන ඡවි කළ්‍යාණිය ඔසරගේ මුදු හැගුමන් අවදි කරවන්නට විය. ඔහු සෙමින් ඒ උරහිස් මත සිය අතැගිලි ගෙනයමින් දෙතොල් තවරන්නට විය. ඔසරගේ අතැගිලි ඈ සාරි පොට පොඩි කරමින් ඈ කුස මත රටා මවද්දී මන්සදී සියුම් කෙදිරිල්ලක් නැගුවාය.

ඔ..ස..ර...

ඈ දෙතොල් අතරින් වූ මිමිණුම නෑසී යන පරිදි ඔසර ඈ දෙතොල් සිය දෙතොලින් ග්‍රහණය කරගත්තේය. සදක් වන් ඈ වත කමල මත ඔහු සිය සුසුමන් මතින් ගිමන් හරින්නට වූයේ මන්සදී සුදු පැහැ සයනය පුරා අතුරා ඇති රත් පැහැ මල් පෙති දෑතින්ම පොඩි කරද්දීය.
කිසිදා නොවුණු ලෙසකට ඈ අබියස ඔසරගේ සියලු පාලනයන් ගිලිහී යද්දී මන්සදී ද ඔහුට අනුගත වූයේ තමා මායාකාරී සිහිනයක වෙලී ඉන්නා ලෙසකය. සියල්ල මායාවකි.. 

ඇගේ සිතිවිලි පවා නතරව පැවතුණි. මේ මොහොතට පමණක් සිත ඒක්‍රාගව පැවතිණි.
මාළිගයට ඉහල ආකාශයේ සදවත ලැජ්ජාශීලීව පසුවන සෙයකි. හිස්වූ අභ්‍යාවකාශය සිසාරා ඔහු සුසුමන් උමතු ලෙසින් පාවී යන්නා සේය. වළාගැබකට මුවා වීමට පවා අද දිනයේ නම් සදවතට ඉඩ නොමැති ගාණය. නොපැතූ නොසිතූ ඉරණමක් යැයි ඔවුනොවුන් පසුව සිතමින් පසුවනු ඇත. එහෙත් මේ පතාගෙන ආ හැටිම පමණක් බැව් රහස් දන්නා සදවත උපහාසාත්මක සිනහව ගිල ගත්තීය.

අනෝරාවක ගිලී නොයන්නේ මේ උමතු තරු පොකුරු කොයි මෙහොතකද? මන්සදීගේ කෝල වත ඔසරගේ මුදු හා රළු  ස්පර්ශයන්ගෙන් නොබෝ වේලාවකින්ම රත් පැහැ ගැන්වෙන්නට විය. 